ประกาศคณะกรรมการกํากับหลักทรัพย์และตลาดหลักทรัพย์ที่ กจ. 13/2547เรื่อง การขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสําคัญแสดงสิทธิ อาศัยอํานาจตามความในมาตรา 14 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ ๑ ประกาศนี้ให้มีผลใช้บังคับตั้งแต่วันที่ 16 มีนาคม พ.ศ. 2547 เป็นต้นไปข้อ ๒ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต ลงวันที่ 30 ตุลาคม พ.ศ. 2535 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 19/2538 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต ลงวันที่ 6 ตุลาคม พ.ศ. 2538 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 28/2538 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 2) ลงวันที่ 22 ธันวาคม พ.ศ. 2538 (4) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 27/2539 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 3) ลงวันที่ 8 พฤศจิกายน พ.ศ. 2539 (5) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 8/2541 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 4) ลงวันที่ 16 กุมภาพันธ์ พ.ศ. 2541 (6) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 27/2541 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 5) ลงวันที่ 11 มิถุนายน พ.ศ. 2541 (7) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 22/2543 เรื่อง การแก้ไขเพิ่มเติมหลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 6) ลงวันที่ 4 มิถุนายน พ.ศ. 2543 (8) ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 8/2546 เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต (ฉบับที่ 7) ลงวันที่ 11 กรกฎาคม พ.ศ. 254ข้อ ๓ ในประกาศนี้ (1) คําว่า "บริษัทย่อย" และ "ผู้ลงทุนประเภทสถาบันหรือที่มีลักษณะเฉพาะ" ให้มีความหมายเช่นเดียวกับบทนิยามของคําดังกล่าวในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (2) "ใบสําคัญแสดงสิทธิ" หมายความว่า ใบสําคัญแสดงสิทธิที่จะซื้อหุ้น (3) "หุ้นรองรับ" หมายความว่า หุ้นออกใหม่ที่จัดไว้เพื่อรองรับการใช้สิทธิตามใบสําคัญแสดงสิทธิ (4) "บริษัท" หมายความว่า บริษัทที่ขออนุญาตเสนอขายใบสําคัญแสดงสิทธิและหุ้นรองรับ (5) "ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของบริษัทที่ออกใบสําคัญแสดงสิทธิและผู้ถือใบสําคัญแสดงสิทธิ (6) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๔ การขออนุญาตและการอนุญาตให้เสนอขายใบสําคัญแสดงสิทธิที่ออกใหม่และหุ้นรองรับต่อประชาชน ให้เป็นไปตามหลักเกณฑ์ เงื่อนไข และวิธีการที่กําหนดไว้ในหมวด 1 การขออนุญาตและการอนุญาตให้เสนอขายใบสําคัญแสดงสิทธิที่ออกใหม่และหุ้นรองรับต่อบุคคลในวงจํากัด ให้เป็นไปตามหลักเกณฑ์ เงื่อนไข และวิธีการที่กําหนดไว้ในหมวด 2 ในกรณีที่เป็นการเสนอขายใบสําคัญแสดงสิทธิที่ออกใหม่แก่ผู้ถือหุ้นของบริษัทตามสัดส่วนการถือหุ้น แต่ผู้ที่จะใช้สิทธิเพื่อซื้อหุ้นรองรับอาจมิใช่ผู้ถือหุ้นของบริษัท ให้การเสนอขายใบสําคัญแสดงสิทธิที่ออกใหม่และหุ้นรองรับนั้นอยู่ภายใต้บังคับประกาศฉบับนี้ด้วย ข้อ ๕ ในการพิจารณาว่าคําขออนุญาตใดมีลักษณะเป็นไปตามหลักเกณฑ์ เงื่อนไข และวิธีการที่กําหนดไว้ในประกาศนี้หรือไม่ ให้สํานักงานมีอํานาจดังต่อไปนี้ (1) ในกรณีที่บริษัทหรือการเสนอขายใบสําคัญแสดงสิทธิและหุ้นรองรับมีลักษณะหรือรูปแบบเป็นไปตามหลักเกณฑ์หรือเงื่อนไขที่จะได้รับอนุญาตตามประกาศนี้ แต่มีข้อเท็จจริงซึ่งทําให้พิจารณาได้ว่า ความมุ่งหมายหรือเนื้อหาสาระที่แท้จริง (substance) ของการเสนอขายใบสําคัญแสดงสิทธิและหุ้นรองรับนั้น เข้าลักษณะเป็นการหลีกเลี่ยงบทบัญญัติตามกฎหมายว่าด้วยหลักทรัพย์และตลาดหลักทรัพย์ หรือประกาศนี้ สํานักงานอาจไม่อนุญาตให้เสนอขายใบสําคัญแสดงสิทธิและหุ้นรองรับตามคําขออนุญาตได้ ทั้งนี้ สํานักงานต้องแจ้งให้บริษัททราบถึงเหตุผลประกอบการพิจารณาอย่างชัดเจน (2) ในกรณีที่เข้าลักษณะอย่างหนึ่งอย่างใดดังต่อไปนี้ สํานักงานอาจผ่อนผันไม่นําหลักเกณฑ์ตามประกาศนี้มาใช้พิจารณาคําขออนุญาต หรือไม่นําเงื่อนไขตามประกาศนี้มาใช้บังคับกับการเสนอขายใบสําคัญแสดงสิทธิและหุ้นรองรับที่ได้รับอนุญาตได้ โดยคํานึงถึงความเหมาะสมและความเพียงพอของข้อมูลประกอบการตัดสินใจลงทุนและมาตรการคุ้มครองผู้ลงทุนเป็นสําคัญ ทั้งนี้ สํานักงานอาจกําหนดเงื่อนไขให้บริษัทต้องปฏิบัติหรืองดเว้นการปฏิบัติอย่างหนึ่งอย่างใดด้วยก็ได้ (ก) ประโยชน์ที่จะได้จากการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันให้ ไม่คุ้มค่ากับต้นทุนของบริษัทในการปฏิบัติ และมีข้อเท็จจริงที่ชัดเจนซึ่งทําให้พิจารณาได้ว่าหลักเกณฑ์หรือเงื่อนไขดังกล่าว ไม่มีนัยสําคัญสําหรับการพิจารณาอนุญาตในกรณีนั้น (ข) บริษัทมีข้อจํากัดตามกฎหมายอื่นที่ทําให้ไม่สามารถปฏิบัติให้เป็นไปตามหลักเกณฑ์หรือเงื่อนไขที่จะผ่อนผัน (ค) บริษัทมีมาตรการอื่นที่เพียงพอ และสามารถทดแทนการปฏิบัติให้เป็นไปตามหลักเกณฑ์หรือเงื่อนไขที่จะผ่อนผันหมวด ๑ การขออนุญาตและการอนุญาตให้เสนอขายใบสําคัญแสดงสิทธิที่ออกใหม่และหุ้นรองรับต่อประชาชน ส่วน ๑ หลักเกณฑ์การอนุญาต ข้อ ๖ ให้บริษัทที่ประสงค์จะเสนอขายใบสําคัญแสดงสิทธิที่ออกใหม่และหุ้นรองรับต่อประชาชน ยื่นคําขออนุญาตต่อสํานักงานตามแบบพร้อมเอกสารหลักฐานที่สํานักงานประกาศกําหนด โดยมีที่ปรึกษาทางการเงินที่อยู่ในบัญชีที่สํานักงานให้ความเห็นชอบเป็นผู้ร่วมจัดทําคําขอและชําระค่าธรรมเนียมการยื่นคําขออนุญาตในอัตราคําขอละ 50,000 บาท บริษัทที่มีหน้าที่ตามมาตรา 56 หรือมาตรา 199 ประกอบมาตรา 56 ซึ่งยื่นคําขออนุญาตเสนอขายใบสําคัญแสดงสิทธิที่จะซื้อหุ้นที่มีลักษณะดังต่อไปนี้ จะไม่จัดให้มีที่ปรึกษาทางการเงินเป็นผู้ร่วมจัดทําคําขออนุญาตก็ได้ (1) เสนอขายต่อผู้ถือหุ้นเดิมตามสัดส่วนการถือหุ้น แต่ผู้ที่จะใช้สิทธิเพื่อซื้อหุ้นรองรับใบสําคัญแสดงสิทธิดังกล่าวไม่จําเป็นต้องเป็นผู้ถือหุ้น (2) กําหนดวันใช้สิทธิครั้งแรกจะเกิดขึ้นหลังหนึ่งปีนับแต่วันที่ออกใบสําคัญแสดงสิทธิดังกล่าว และ (3) ไม่มีการเรียกชําระราคาใบสําคัญแสดงสิทธินั้นจากผู้ถือหุ้นข้อ ๗ ในกรณีที่สํานักงานมีความจําเป็นต้องไปเยี่ยมชมกิจการ หรือสถานที่อื่นใดของบริษัทหรือบริษัทย่อยซึ่งตั้งอยู่นอกเขตกรุงเทพมหานครหรือปริมณฑล บริษัทต้องเป็นผู้รับผิดชอบค่าใช้จ่ายเกี่ยวกับค่าเช่าที่พักและค่าพาหนะเดินทางที่เกิดขึ้นจากการเยี่ยมชมกิจการตามหลักเกณฑ์ที่สํานักงานกําหนดข้อ ๘ ให้สํานักงานแจ้งผลการพิจารณาคําขอภายในสี่สิบห้าวันนับแต่วันที่สํานักงานได้รับคําขอพร้อมเอกสารหลักฐานที่ถูกต้องและครบถ้วน ในการพิจารณาคําขอ ให้สํานักงานมีอํานาจแจ้งเป็นหนังสือให้บริษัทมาชี้แจง หรือส่งเอกสารหลักฐานเพิ่มเติมได้ภายในระยะเวลาที่สํานักงานกําหนด ในกรณีที่บริษัทไม่มาชี้แจงหรือไม่ส่งเอกสารหลักฐานภายในระยะเวลาที่สํานักงานกําหนด ให้ถือว่าบริษัทไม่ประสงค์จะขออนุญาตเพื่อเสนอขายใบสําคัญแสดงสิทธิและหุ้นรองรับนั้นอีกต่อไปข้อ ๙ บริษัทที่จะได้รับอนุญาตให้เสนอขายใบสําคัญแสดงสิทธิที่ออกใหม่และหุ้นรองรับตามหมวดนี้ต้องเป็นไปตามหลักเกณฑ์ดังต่อไปนี้ (1) เป็นบริษัทมหาชนจํากัดที่จัดตั้งขึ้นตามกฎหมายไทย (2) มีคุณสมบัติครบถ้วนตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายหุ้นที่ออกใหม่ ในส่วนที่ใช้บังคับกับการเสนอขายหุ้นที่ออกใหม่ต่อประชาชน (3) ใบสําคัญแสดงสิทธิที่จะออกและเสนอขายมีลักษณะดังต่อไปนี้ (ก) ข้อกําหนดของใบสําคัญแสดงสิทธิไม่ขัดแย้งกับลักษณะที่กําหนดตามข้อ 10 (ข) มีจํานวนหุ้นรองรับไม่เกินอัตราส่วนที่กําหนดในข้อ 11 เว้นแต่เป็นการเสนอขายใบสําคัญแสดงสิทธิและหุ้นรองรับ เนื่องจากบริษัทอยู่ในภาวะที่มีความจําเป็นต้องได้รับความช่วยเหลือทางการเงิน หรือเพื่อประโยชน์ในการปรับโครงสร้างหนี้ของบริษัท หรือได้รับการผ่อนผันจากสํานักงานเนื่องจากเป็นกรณีที่มีเหตุจําเป็นและสมควร และเป็นไปเพื่อประโยชน์ของบริษัทและผู้ถือหุ้นโดยรวม (ค) ออกตามข้อกําหนดสิทธิที่เป็นไปตามข้อ 12 (4) ได้ดําเนินมาตรการเพื่อคุ้มครองและรักษาสิทธิของผู้ถือหุ้นของบริษัทที่จะได้รับผลกระทบจากการเสนอขายใบสําคัญแสดงสิทธิและหุ้นรองรับของบริษัท (dilution effect) อย่างเพียงพอและเป็นไปตามข้อ 13 โดยมติของที่ประชุมผู้ถือหุ้นครั้งที่เกี่ยวข้องต้องได้มาไม่เกินหนึ่งปีก่อนวันที่ยื่นคําขออนุญาตดังกล่าวต่อสํานักงานข้อ ๑๐ ใบสําคัญแสดงสิทธิที่ออกใหม่ต้องมีลักษณะดังต่อไปนี้ (1) มีอายุแน่นอน ซึ่งต้องไม่เกินสิบปีนับแต่วันที่ออกใบสําคัญแสดงสิทธิ (2) มีหุ้นรองรับเป็นหุ้นที่ออกใหม่โดยบริษัท (3) กําหนดราคาและอัตราการใช้สิทธิไว้อย่างแน่นอน (4) มีระยะเวลาให้แสดงความจํานงในการใช้สิทธิครั้งสุดท้ายไม่น้อยกว่าสิบห้าวันก่อนวันใช้สิทธิข้อ ๑๑ จํานวนหุ้นรองรับใบสําคัญแสดงสิทธิที่ออกใหม่ที่ขออนุญาตเสนอขายในครั้งนี้ เมื่อรวมกับจํานวนหุ้นที่บริษัทจัดไว้เพื่อรองรับหุ้นกู้แปลงสภาพหรือใบสําคัญแสดงสิทธิในครั้งอื่น ต้องไม่เกินร้อยละห้าสิบของจํานวนหุ้นที่จําหน่ายได้แล้วทั้งหมดของบริษัท การคํานวณจํานวนหุ้นตามวรรคหนึ่ง ให้เป็นไปตามหลักเกณฑ์ดังนี้ (1) จํานวนหุ้นที่จําหน่ายได้แล้วทั้งหมดของบริษัท ให้รวมถึงจํานวนหุ้นอื่นนอกจากหุ้นรองรับซึ่งบริษัทจะเสนอขายควบคู่กับใบสําคัญแสดงสิทธิที่ออกใหม่ในครั้งนี้ (ถ้ามี) (2) จํานวนหุ้นที่บริษัทได้จัดไว้เพื่อรองรับหุ้นกู้แปลงสภาพหรือใบสําคัญแสดงสิทธิ ไม่ให้รวมถึงจํานวนหุ้นเพื่อรองรับการเสนอขายตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายหลักทรัพย์ที่ออกใหม่ต่อกรรมการหรือพนักงานข้อ ๑๒ ข้อกําหนดสิทธิของใบสําคัญแสดงสิทธิต้องมีรายการอย่างน้อยดังต่อไปนี้ (1) รายละเอียดของใบสําคัญแสดงสิทธิ ซึ่งอย่างน้อยต้องแสดงถึงอายุ ราคา อัตราและวิธีการใช้สิทธิของใบสําคัญแสดงสิทธิ (2) เหตุ เงื่อนไข และกระบวนการในการแก้ไขเพิ่มเติมข้อกําหนดตามใบสําคัญแสดงสิทธิ (3) ค่าเสียหายที่ผู้ถือใบสําคัญแสดงสิทธิจะได้รับในกรณีที่บริษัทไม่สามารถจัดให้มีหุ้นรองรับการใช้สิทธิได้ ซึ่งต้องไม่ต่ํากว่าส่วนต่างระหว่างราคาตลาดของหุ้นของบริษัทซึ่งเป็นประเภทเดียวกับหุ้นที่ออกใหม่เพื่อรองรับใบสําคัญแสดงสิทธิ ณ วันที่มีการใช้สิทธิ กับราคาที่จะซื้อหุ้นตามสิทธิในใบสําคัญแสดงสิทธิ (4) มาตรการคุ้มครองผู้ถือใบสําคัญแสดงสิทธิ ซึ่งอย่างน้อยต้องมีข้อกําหนดดังต่อไปนี้ (ก) ในกรณีที่เป็นการออกใบสําคัญแสดงสิทธิที่มีข้อกําหนดให้บริษัทสามารถเรียกให้ผู้ถือใบแสดงสิทธิใช้สิทธิก่อนระยะเวลาที่กําหนดตามใบสําคัญแสดงสิทธิ ข้อกําหนดดังกล่าวต้อง 1. มีความเป็นธรรม ชัดเจน และเหตุแห่งการเรียกให้ใช้สิทธิก่อนกําหนดจะอ้างอิงเหตุการณ์หรือการกระทําที่อยู่ในอํานาจควบคุมของบุคคลใด ๆ ไม่ได้ 2. กําหนดให้บริษัทต้องเรียกให้มีการใช้สิทธิเมื่อมีเหตุการณ์ที่กําหนดไว้ 3. มีมาตรการที่เพียงพอซึ่งทําให้ผู้ถือใบสําคัญแสดงสิทธิในทอดต่อ ๆ ไปทราบถึงข้อกําหนดดังกล่าว (ข) เหตุและเงื่อนไขในการปรับสิทธิตามใบสําคัญแสดงสิทธิเพื่อมิให้ผลประโยชน์ตอบแทนใด ๆ ที่ผู้ถือใบสําคัญแสดงสิทธิจะได้รับเมื่อมีการใช้สิทธิตามใบสําคัญแสดงสิทธิด้อยไปกว่าเดิม พร้อมทั้งวิธีคํานวณ ทั้งนี้ เหตุแห่งการปรับสิทธิหมายถึงกรณีดังต่อไปนี้ 1. เมื่อมีการเปลี่ยนแปลงมูลค่าที่ตราไว้ของหุ้นของบริษัท อันเป็นผลมาจากการรวมหุ้นหรือแบ่งแยกหุ้น 2. เมื่อบริษัทเสนอขายหุ้นที่ออกใหม่ใด ๆ ในราคาที่ต่ํากว่าราคาหุ้นที่คํานวณตามวิธีการที่ใช้ราคาตลาดในขณะเสนอขายหุ้นนั้นหรือราคาตลาดในช่วงก่อนการเสนอขายหุ้นนั้น และเป็นวิธีการคํานวณตามที่ได้ระบุไว้ในข้อกําหนดสิทธิ 3. เมื่อบริษัทเสนอขายหุ้นกู้แปลงสภาพหรือใบสําคัญแสดงสิทธิที่ออกใหม่โดยกําหนดราคาหรือคํานวณราคาของหุ้นที่ออกใหม่เพื่อรองรับหุ้นกู้แปลงสภาพหรือใบสําคัญแสดงสิทธิดังกล่าว ต่ํากว่าราคาหุ้นที่คํานวณตามวิธีที่ใช้ราคาตลาดในขณะเสนอขายหุ้นกู้แปลงสภาพหรือใบสําคัญแสดงสิทธิ หรือราคาตลาดในช่วงก่อนการเสนอขายหุ้นกู้แปลงสภาพหรือใบสําคัญแสดงสิทธินั้น และเป็นวิธีการคํานวณตามที่ได้ระบุไว้ในข้อกําหนดสิทธิ 4. เมื่อบริษัทจ่ายเงินปันผลทั้งหมดหรือบางส่วนเป็นหุ้นที่ออกใหม่ให้แก่ผู้ถือหุ้น 5. เมื่อบริษัทจ่ายเงินปันผลเป็นเงินซึ่งเกินกว่าอัตราที่ระบุไว้ในข้อกําหนดสิทธิ 6. เมื่อมีกรณีอื่นใดในลักษณะเดียวกับ 1. ถึง 5. ที่ทําให้ผลประโยชน์ตอบแทนใด ๆ ที่ผู้ถือใบสําคัญแสดงสิทธิจะได้รับเมื่อมีการใช้สิทธิตามใบสําคัญแสดงสิทธิด้อยไปกว่าเดิม ความในวรรคหนึ่ง (4)(ข) มิให้ใช้บังคับกับเหตุการณ์เฉพาะเจาะจงที่เข้าลักษณะตาม 1. ถึง 6. ซึ่งได้รับผ่อนผันจากสํานักงาน โดยแสดงได้ว่า จะมีมาตรการอย่างเพียงพอเพื่อให้ผู้ลงทุนที่จะได้รับผลกระทบจากการไม่ปรับสิทธินั้นทราบก่อนการลงทุนว่า บริษัทจะไม่ดําเนินการเปลี่ยนแปลงอัตราหรือราคาการใช้สิทธิตามใบสําคัญแสดงสิทธิอันเนื่องมาจากเหตุการณ์ดังกล่าวข้อ ๑๓ บริษัทต้องดําเนินการอย่างน้อยดังต่อไปนี้เพื่อคุ้มครองและรักษาสิทธิของผู้ถือหุ้นที่จะได้รับผลกระทบจากการเสนอขายใบสําคัญแสดงสิทธิและหุ้นรองรับของบริษัท (dilution effect) (1) จัดให้หนังสือนัดประชุมผู้ถือหุ้นเพื่อขออนุมัติการออกใบสําคัญแสดงสิทธิและหุ้นรองรับ แสดงข้อมูลอย่างน้อยเกี่ยวกับเรื่องดังต่อไปนี้ (ก) ข้อมูลเบื้องต้นเกี่ยวกับใบสําคัญแสดงสิทธิ เช่น ราคาหรืออัตราที่คาดว่าจะเป็นราคาหรืออัตราการใช้สิทธิ ระยะเวลาการใช้สิทธิ วันสิ้นสุดของการใช้สิทธิ และเหตุให้ต้องออกหุ้นใหม่เพื่อรองรับการเปลี่ยนแปลงในการใช้สิทธิ เป็นต้น (ข) ผลกระทบต่อผู้ถือหุ้นของบริษัท (dilution effect) หากมีการใช้สิทธิซื้อหุ้นครบถ้วนตามใบสําคัญแสดงสิทธิดังกล่าว โดยอย่างน้อยให้ระบุผลกระทบต่อราคาตลาดของหุ้น (price dilution) ผลกระทบต่อส่วนแบ่งกําไร และผลกระทบต่อสิทธิออกเสียงของผู้ถือหุ้นเดิม (control dilution) (ค) วิธีการจัดสรรใบสําคัญแสดงสิทธิ (ง) ข้อมูลอื่นใดที่สํานักงานประกาศกําหนดโดยคํานึงถึงการคุ้มครองประโยชน์ของผู้ถือหุ้นของบริษัท (2) ได้รับมติโดยชัดแจ้งจากที่ประชุมผู้ถือหุ้นของบริษัทให้ออกหุ้นเพื่อรองรับการใช้สิทธิตามใบสําคัญแสดงสิทธิที่ออกใหม่อย่างเพียงพอ (3) เสนอขายต่อผู้ถือหุ้นที่มีรายชื่อในสมุดทะเบียนผู้ถือหุ้นในวันที่กําหนด ซึ่งต้องเป็นวันที่ภายหลังวันที่ได้รับอนุญาตจากสํานักงานตามประกาศนี้ (กรณีเป็นการเสนอขายใบสําคัญแสดงสิทธิต่อผู้ถือหุ้นของบริษัทตามสัดส่วนการถือหุ้น) (4) ปฏิบัติตามหลักเกณฑ์ที่กําหนดไว้สําหรับการเสนอขายหุ้นที่ออกใหม่ในราคาต่ําตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายหุ้นที่ออกใหม่ (กรณีเป็นการเสนอขายใบสําคัญแสดงสิทธิโดยกําหนดราคาใช้สิทธิที่จะซื้อหุ้นเข้าข่ายเป็นการเสนอขายหุ้นที่ออกใหม่ในราคาต่ําและอยู่ในบังคับที่จะต้องปฏิบัติตามข้อกําหนดเพิ่มเติมตามประกาศฉบับดังกล่าว)ข้อ ๑๔ เมื่อบริษัทได้รับอนุญาตให้เสนอขายใบสําคัญแสดงสิทธิที่ออกใหม่ตามหมวดนี้ ให้ถือว่าบริษัทได้รับอนุญาตให้เสนอขายหุ้นรองรับใบสําคัญแสดงสิทธิดังกล่าวด้วยข้อ ๑๕ ในกรณีที่การแก้ไขเพิ่มเติมข้อกําหนดตามใบสําคัญแสดงสิทธิ เป็นการปรับสิทธิตามใบสําคัญแสดงสิทธิตามข้อ 12(4) (ข) บริษัทจะดําเนินการโดยการปรับราคาและอัตราการใช้สิทธิตามใบสําคัญแสดงสิทธิ หรือปรับราคาตามใบสําคัญแสดงสิทธิควบคู่กับการออกใบสําคัญแสดงสิทธิใหม่ทดแทนการปรับอัตราการใช้สิทธิก็ได้ ในการดําเนินการตามวรรคหนึ่ง หากบริษัทต้องออกหุ้นรองรับเพิ่มเติม ให้ถือว่าบริษัทได้รับอนุญาตให้เสนอขายหุ้นรองรับดังกล่าวเมื่อได้ยื่นมติที่ประชุมผู้ถือหุ้นที่อนุมัติให้ออกหุ้นเพิ่มเติมเพื่อรองรับการปรับสิทธินั้นอย่างเพียงพอต่อสํานักงานแล้วส่วน ๒ เงื่อนไขภายหลังการอนุญาต ข้อ ๑๖ ให้บริษัทที่ได้รับอนุญาตตามหมวดนี้ดําเนินการเสนอขายหลักทรัพย์ให้แล้วเสร็จภายในระยะเวลาดังต่อไปนี้ (1) เสนอขายใบสําคัญแสดงสิทธิที่ออกใหม่ให้แล้วเสร็จภายในหกเดือนนับแต่วันที่สํานักงานแจ้งผลการอนุญาต หรือภายในกําหนดระยะเวลาที่ได้รับการผ่อนผันจากสํานักงานซึ่งต้องไม่เกินสิบสองเดือนนับแต่วันที่สํานักงานแจ้งผลการอนุญาต ทั้งนี้ ในการพิจารณาผ่อนผัน สํานักงานอาจเรียกให้บริษัทส่งข้อมูลหรือเอกสารเพิ่มเติมก็ได้ (2) ขายหุ้นรองรับให้แล้วเสร็จภายในอายุการใช้สิทธิตามใบสําคัญแสดงสิทธิ เมื่อสิ้นสุดระยะเวลาที่กําหนดตามวรรคหนึ่ง ให้ถือว่าการอนุญาตของสํานักงานเป็นอันสิ้นสุดลงข้อ ๑๗ ภายหลังการเสนอขายใบสําคัญแสดงสิทธิ บริษัทที่ได้รับอนุญาตตามหมวดนี้จะต้องไม่ขยายอายุใบสําคัญแสดงสิทธิและต้องไม่แก้ไขเปลี่ยนแปลงราคาและอัตราการใช้สิทธิ เว้นแต่จะเป็นกรณีที่กําหนดไว้ในข้อ 12(4)(ข)ข้อ ๑๘ การแก้ไขเพิ่มเติมข้อกําหนดตามใบสําคัญแสดงสิทธิภายหลังการเสนอขายให้เป็นไปตามที่กําหนดไว้ในข้อกําหนดสิทธิ และต้องไม่ขัดหรือแย้งกับข้อกําหนดตามประกาศนี้ ทั้งนี้ ให้บริษัทแจ้งการแก้ไขเพิ่มเติมดังกล่าว เป็นลายลักษณ์อักษรให้สํานักงานทราบภายในสิบห้าวันนับแต่วันที่มีการแก้ไขเพิ่มเติมนั้นข้อ ๑๙ ในกรณีที่สํานักงานพบว่าภายหลังการอนุญาตให้เสนอขายใบสําคัญแสดงสิทธิที่ออกใหม่และหุ้นรองรับ มีการเปลี่ยนแปลงที่ทําให้บริษัทมีลักษณะไม่เป็นไปตามหลักเกณฑ์ที่จะได้รับอนุญาต และบริษัทไม่สามารถแก้ไขลักษณะให้เป็นไปตามหลักเกณฑ์ได้ภายในระยะเวลาที่สํานักงานกําหนด ให้สํานักงานมีอํานาจแจ้งให้บริษัทระงับการเสนอขายใบสําคัญแสดงสิทธิที่จะออกใหม่ และเมื่อมีการแจ้งแล้ว ให้ถือว่าการอนุญาตให้เสนอขายใบสําคัญแสดงสิทธิที่ออกใหม่ในส่วนที่ยังมิได้เสนอขายหรือยังไม่มีผู้จองซื้อ และหุ้นรองรับใบสําคัญแสดงสิทธิดังกล่าว เป็นอันสิ้นสุดลงหมวด ๒ การเสนอขายใบสําคัญแสดงสิทธิที่ออกใหม่และหุ้นรองรับต่อบุคคลในวงจํากัด ส่วน ๑ หลักเกณฑ์การอนุญาต ข้อ ๒๐ การเสนอขายใบสําคัญแสดงสิทธิที่ออกใหม่และหุ้นรองรับต่อบุคคลในวงจํากัด หมายถึง การเสนอขายที่มีลักษณะใดลักษณะหนึ่งดังต่อไปนี้ (1) การเสนอขายต่อผู้ลงทุนโดยเฉพาะเจาะจง ซึ่งทําให้มีผู้ถือใบสําคัญแสดงสิทธิทุกรุ่นทุกลักษณะที่ออกโดยบริษัทมีจํานวนไม่เกินสามสิบห้าราย ณ ขณะใดขณะหนึ่งการเสนอขายต่อผู้ลงทุนประเภทสถาบันหรือที่มีลักษณะเฉพาะ (2) การนับจํานวนผู้ลงทุนตาม (1) ไม่นับรวมส่วนที่เสนอขายให้แก่ผู้ลงทุนตาม (2) ข้อ ๒๑ ให้บริษัทที่ประสงค์จะเสนอขายใบสําคัญแสดงสิทธิที่ออกใหม่และหุ้นรองรับต่อบุคคลในวงจํากัดยื่นคําขออนุญาตต่อสํานักงานตามแบบพร้อมเอกสารหลักฐานที่สํานักงานประกาศกําหนด และชําระค่าธรรมเนียมการยื่นคําขออนุญาตในอัตราคําขอละ 10,000 บาท ในการพิจารณาคําขออนุญาตตามหมวดนี้ ให้สํานักงานแจ้งผลการพิจารณาภายในเจ็ดวันนับแต่วันที่ได้รับคําขออนุญาตพร้อมเอกสารหลักฐานที่ถูกต้องและครบถ้วน ทั้งนี้ หากสํานักงานไม่แจ้งผลการพิจารณาภายในระยะเวลาดังกล่าว ให้ถือว่าบริษัทได้รับอนุญาตในวันทําการแรกถัดจากวันที่ครบระยะเวลานั้นข้อ ๒๒ บริษัทที่จะได้รับอนุญาตให้เสนอขายใบสําคัญแสดงสิทธิที่ออกใหม่และหุ้นรองรับตามหมวดนี้ต้องเป็นไปตามหลักเกณฑ์ดังต่อไปนี้ (1) เป็นบริษัทมหาชนจํากัดที่จัดตั้งขึ้นตามกฎหมายไทย (2) ได้จดข้อจํากัดการโอนใบสําคัญแสดงสิทธิที่จะเสนอขาย ซึ่งแสดงว่าบริษัทจะไม่รับจดทะเบียนการโอนใบสําคัญแสดงสิทธิไม่ว่าทอดใด ๆ หากการโอนใบสําคัญแสดงสิทธิดังกล่าว จะทําให้ใบสําคัญแสดงสิทธิที่เสนอขายในครั้งนั้นไม่สามารถคงลักษณะตามข้อ 20(1) หรือ (2) ได้ เว้นแต่เป็นการโอนทางมรดก (3) ใบสําคัญแสดงสิทธิที่จะออกและเสนอขายมีลักษณะเป็นไปตามที่กําหนดไว้ในข้อ 9(3) ข้อ 10(1) (2) และ(3) ข้อ 11 และข้อ 12(1) และ(2) โดยอนุโลม และในกรณีที่ใบสําคัญแสดงสิทธิมีข้อกําหนดเกี่ยวกับเหตุและเงื่อนไขในการปรับสิทธิตามใบสําคัญแสดงสิทธิ เหตุและเงื่อนไขดังกล่าวจะต้องเป็นไปตามข้อ 12(4)(ข) ด้วย โดยอนุโลม (4) ได้ดําเนินมาตรการเพื่อคุ้มครองและรักษาสิทธิของผู้ถือหุ้นของบริษัทอย่างเพียงพอ และเป็นไปตามที่กําหนดไว้ในข้อ 9(4) และข้อ 13(1) (2) และ (4) โดยอนุโลมข้อ ๒๓ เมื่อบริษัทได้รับอนุญาตให้เสนอขายใบสําคัญแสดงสิทธิที่ออกใหม่ตามหมวดนี้ ให้ถือว่าบริษัทได้รับอนุญาตให้เสนอขายหุ้นรองรับใบสําคัญแสดงสิทธิดังกล่าวด้วย ทั้งนี้ ให้นําความในข้อ 15 มาใช้บังคับโดยอนุโลมส่วน ๒ เงื่อนไขภายหลังการอนุญาต ข้อ ๒๔ ให้นําความในข้อ 16 ข้อ 17 ข้อ 18 และข้อ 19 มาใช้บังคับกับการเสนอขายใบสําคัญแสดงสิทธิและหุ้นรองรับที่ได้รับอนุญาตตามหมวดนี้ด้วย โดยอนุโลมข้อ ๒๕ ในการเสนอขายใบสําคัญแสดงสิทธิที่ออกใหม่และหุ้นรองรับตามหมวดนี้ หากบริษัทจัดให้มีเอกสารประกอบการเสนอขาย เอกสารดังกล่าวต้องมีข้อความที่ระบุถึงข้อจํากัดการโอนใบสําคัญแสดงสิทธิเช่นเดียวกับที่ได้จดแจ้งไว้กับสํานักงานข้อ ๒๖ ห้ามมิให้บริษัทที่ได้รับอนุญาตให้เสนอขายใบสําคัญแสดงสิทธิที่ออกใหม่และหุ้นรองรับตามหมวดนี้โฆษณาการเสนอขายใบสําคัญแสดงสิทธิที่ออกใหม่และหุ้นรองรับดังกล่าว และหากจะมีการแจกจ่ายเอกสารประกอบการเสนอขาย บริษัทต้องแจกจ่ายให้เฉพาะบุคคลที่มีลักษณะหรือมีจํานวนอยู่ภายในขอบเขตที่กําหนดไว้ในข้อ 20(1) หรือ (2) ตามที่ได้รับอนุญาตเท่านั้นข้อ ๒๗ ใบสําคัญแสดงสิทธิที่ออกใหม่ที่เสนอขายตามหมวดนี้ต้องเป็นใบสําคัญแสดงสิทธิชนิดระบุชื่อผู้ถือ และต้องมีข้อความในใบสําคัญแสดงสิทธิที่แสดงข้อจํากัดการโอน ข้อ ๒๘ ในกรณีที่มีบุคคลใดแสดงความประสงค์ต่อบริษัทที่จะลงทะเบียนการโอนใบสําคัญแสดงสิทธิ ให้บริษัทตรวจสอบความถูกต้องของการโอนใบสําคัญแสดงสิทธิดังกล่าว หากพบว่าเป็นการโอนที่จะขัดต่อข้อจํากัดการโอนที่ได้จดไว้กับสํานักงาน บริษัทต้องไม่ลงทะเบียนการโอนใบสําคัญแสดงสิทธินั้น เว้นแต่เป็นการโอนทางมรดก ในกรณีที่บริษัทจัดให้มีนายทะเบียนใบสําคัญแสดงสิทธิ บริษัทต้องดําเนินการให้นายทะเบียนใบสําคัญแสดงสิทธิปฏิบัติตามหลักเกณฑ์ที่กําหนดในวรรคหนึ่งด้วยหมวด ๔ บทเฉพาะกาล ข้อ ๒๙ ให้บริษัทที่ได้รับอนุญาตให้เสนอขายใบสําคัญแสดงสิทธิที่ออกใหม่และหุ้นรองรับต่อประชาชนตามประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต ลงวันที่ 30 ตุลาคม พ.ศ. 2535 เสนอขายใบสําคัญแสดงสิทธิที่ได้รับอนุญาตตามประกาศดังกล่าวให้แล้วเสร็จภายในระยะเวลาและเงื่อนไขที่กําหนดในประกาศดังกล่าวข้อ ๓๐ ให้ข้อกําหนดเกี่ยวกับการส่งหนังสือนัดประชุมผู้ถือหุ้น รายละเอียดของหนังสือนัดประชุมผู้ถือหุ้น และมติที่ประชุมผู้ถือหุ้น ตามประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสําคัญแสดงสิทธิและหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และการอนุญาต ลงวันที่ 30 ตุลาคม พ.ศ. 2535 ยังคงใช้บังคับกับคําขออนุญาตและมติที่ประชุมผู้ถือหุ้นที่ได้ยื่นต่อสํานักงานเพื่อเสนอขายใบสําคัญแสดงสิทธิและหุ้นรองรับตามหมวด 1 หรือหมวด 2 ของประกาศนี้ ภายในหกสิบวันนับแต่วันที่ประกาศนี้มีผลใช้บังคับ หากมติที่ประชุมผู้ถือหุ้นดังกล่าวได้รับอนุมัติมาไม่เกินหนึ่งปีก่อนวันที่ยื่นคําขออนุญาตนั้น ในกรณีที่การเสนอขายใบสําคัญแสดงสิทธิตามคําขออนุญาตที่ได้ยื่นต่อสํานักงานตามวรรคหนึ่งเป็นการเสนอขายตามสัดส่วนการถือหุ้นต่อบุคคลที่มีรายชื่อในสมุดทะเบียนผู้ถือหุ้น ณ วันที่กําหนดไว้ตามมติที่ประชุมผู้ถือหุ้นที่ได้รับก่อนวันที่ประกาศนี้มีผลใช้บังคับ ให้ข้อกําหนดเกี่ยวกับจํานวนหุ้นรองรับตามประกาศคณะกรรมการกํากับหลักทรัพย์และตลาดหลักทรัพย์ตามวรรคหนึ่งยังคงใช้บังคับกับคําขออนุญาตนั้นต่อไปด้วยและมิให้นําข้อ 13(3) แห่งประกาศนี้มาใช้บังคับแก่กรณีผู้มีอํานาจลงนาม - ประกาศ ณ วันที่ 9 กุมภาพันธ์ พ.ศ. 2547 ร้อยเอก (สุชาติ เชาว์วิศิษฐ) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์